
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 


ΤΕΥΧΟΣ ΤΕΤΑΡΤΟ Αρ. Φύλλου 111 

1 8 Φεβρουάριου 1997 


ΠΕ ΡΙΕΧΟΜΕ ΝΑ 

ΑΝΑΔΑΣΩΣΕΙΣ 

ΑΠΟΦΑΣΕΙΣ 

Κήρυξη αναδασωτέας έκτασης 9.550 στρ. στη θέση 
«Βαλανάς» Κοινότητας Λόρδου νήσου Ρόδου Νο¬ 
μού Δωδ/σου. 1 

ΠΟΛΕΟΔΟΜΙΑ 

ΑΠΟΦΑΣΕΙΣ 

Έγκριση πραγματοποίησης μεταφοράς συντελεστή 
δόμησης σε ακίνητο που βρίσκεται εντός του εγκε¬ 
κριμένου σχεδίου του Δήμου Περιστεριού Αττικής, 
στην οδό Φρύνης αρ. 17, Ο.Τ. 600. 2 


Α ΝΑΔΑΣΩΣΕ ΙΣ 

ΑΠΟΦΑΣΕΙΣ 

Αριθ.8315 (1) 

Κήρυξη αναδασωτέας έκτασης 9.550 στρ. στη θέση «Βα¬ 
λανάς» Κοινότητας Λόρδου νήσου Ρόδου Νομού 
Δωδ/σου. 

Ο ΑΝΑΠΛΗΡΩΤΗΣ ΠΕΡΙΦΕΡΕΙΑΚΟΥ ΔΙΕΥΘΥΝΤΗ 
Ν . ΔΩΔΕΚΑΝΗΣΟΥ 

Έχοντας υπόψη: 

1. Τις διατάξεις του Ν. 3200/55 περί διοικητικής αποκέ¬ 
ντρωσης, όπως τροποποιήθηκε και συμπληρώθηκε μετα¬ 
γενέστερα με το Ν.Δ, 532/70. 

2. Τις διατάξεις του άρθρου 117 παρ. 3 του Συντάγμα¬ 
τος. 


3. Τις διατάξεις του Ν. 998/79 «περί προστασίας των Δα¬ 
σών κ.λπ.» και ειδικότερα: 

α) του άρθρου 41 παρ. 1, β) του άρθρου 38 παρ. 1. 

4. Τις διαταγές του Υπουργείου Γεωργίας: 

α) 160417/1180/8.7.80, β) 182447/3049/24.9.80. 

5. Την έκθεση αυτοψίας και πρόταση του Δασολόγου 
Δημ. Καλόγηρου με την οποία προτείνεται η κήρυξη της έ¬ 
κτασης που αναφέρεται στο θέμα ως αναδασωτέας. 

6. Την αριθ. 7913/29.11.1996 εισήγηση για την κήρυξη 
αναδασωτέας της Δώσης Δασών Δωδ/σου, αποφασίζου¬ 
με: 

Κηρύσσουμε αναδασωτέα με σκοπό τη διατήρηση του 
χαρακτήρα του δάσους και την αποκατάσταση της βά- 
στησηςπου καταατράφηκε από παράνομη εκχέρσωση το 
χρονικό διάστημα από Φεβρουάριο έως Σεπτέμβριο του 
έτους 1996, το δημόσιο δάσος εμβαδού εννέα χιλιάδων 
πεντακοσίων πενήντα (9.550) τετρ. μέτρων, τμήμα της ΚΜ 
2150 γαιών Λόρδου που βρίσκεται στη θέση «Βαλανάς» 
Κοινότητας Λόρδου και προσδιορίζεται από τα στοιχεία 
(1,2, 3,4, 5,6, 7,8, 9, 10, 11, 12, 13, 14, 15, 1) και έχει ό¬ 
ρια: 

Ανατολικά: Με δάσος τραχείας πεύκης. 

Δυτικά: Με δάσος τραχείας πεύκης. 

Βόρεια: Με δάσος τραχείας πεύκης και παλιό λατομείο 
σχιστόλιθου. 

Νότια: Με δάσος τραχείας πεύκης, όπως φαίνεται στο 
συνημμένο διάγραμμα που αποτελεί αναπόσπαστο μέ¬ 
ρος της απόφασης αυτής. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Ρόδος, 3 Δεκεμβρίου 1996 

Με εντολή Γ.Γ. Περιφέρειας 
Ο Αν. Περ/κού Δ/ντή 
Ρ. ΡΙΖΟΠΟΥΛΟΣ 

Π ΟΛΕΟΔΟΜ ΙΑ 

ΑΠΟΦΑΣΕΙΣ 

Αριθ. 17379 (2) 

Έγκριση πραγματοποίησης μεταφοράς συντελεστή δό¬ 
μησης σε ακίνητο που βρίσκεται εντός του εγκεκριμέ¬ 
νου σχεδίου του Δήμου Περιστεριού Αττικής, στην ο¬ 
δό Φρύνης αρ. 17, Ο.Τ. 600. 

Ο ΥΠΟΥΡΓΟΣ 

ΠΕΡΙΒΑΛΛΟΝΤΟΣ, ΧΩΡΟΤΑΞΙΑΣ ΚΑΙ ΔΗΜ. ΕΡΓΩΝ 

Έχοντας υπόψη: 

1. Τις διατάξεις του Ν. 2300/1995 «Μεταφορά συντελε¬ 
στή δόμησης και άλλες διατάξεις» (Α' 69) και ειδικότερα 
τα άρθρα 2,4, 5,15,16,17, 18 και 21 (παρ.6και7). 

2. Τις διατάξεις της παρ. 1 (εδ. ιδ')του άρθρου 23 του Ν. 
1558/1985 «Κυβέρνηση και Κυβερνητικά όργανα» (Α 
137). 

3. Τις διατάξεις της 31901/3.5.1995 απόφασης του Υ¬ 
πουργού Περιβάλλοντος, Χωροταξίας και Δημοσίων Έρ¬ 
γων «Καθορισμός Πολεοδομικού Συγκροτήματος Αθη¬ 
νών» (Β'442/1.5.1995). 

4. Τις από 30.6.93 (αρ. πρωτ. 32093), 11.10.93 (αρ. 
πρωτ. 35908), 10.1.96 (αριθμ. πρωτ. 10261) και 1.7.96{αρ. 
πρωτ. 17379) αιτήσεις του Αντωνίου Τσιμπίλητου Καρυο- 
φύλλη και της Αλκινόης και της Γ αρυφαλιάς Τσιμπίλητου 
Καρυοφύλλη και της Αλκινόης ιδιοκτητών του ωφελούμε¬ 
νου ακινήτου και των ονομαστικών τίτλων με αριθμούς 
5791, 5859 και 9459. 

5. Την από 29.1.96 (αρ.πρωτ. 10886) αίτηση συναίνεσης 
της Ελένης Ταμβακλή ιδιοκτήτριας του ονομαστικού τίτ¬ 
λου μεταφοράς συντελεστή δόμησης με αριθμό 5784 ο ο¬ 
ποίος αντικατεστάθη μερικώς, λόγω συμβατικής μεταβί¬ 
βασης μέρους του, από τον τίτλο 9459. 

6. Την 342/16/16.5.96 σύμφωνη γνωμοδότηση του Κε¬ 
ντρικού Συμβουλίου Χωροταξίας, Οικισμού και Περιβάλ¬ 
λοντος, αποφασίζουμε: 

Άρθρο 1 

1. Εγκρίνεται η πραγματοποίηση μεταφοράς συντελε¬ 
στή δόμησης για υλοποίηση τίτλων δικαιώματος Μ.Δ., α¬ 
πό βαρυνόμενα: 

α) διατηρητέο ακίνητο, που βρίσκεται στην οδό Ακαμά- 
ντου αρ. 28 στην Αθήνα για το οπαίο έχει εκδοθεί ο με α¬ 
ριθμό 9459 σχετικός ονομαστικός τίτλος δικαιώματος με¬ 
ταφοράς συντελεστή δόμησης για 6,42 τ.μ. από ορό¬ 
φους, που έχει εγκριθεί (το δικαίωμα Μ.Σ.Δ.) με το Π.Δ. 
23.12.1991 (ΦΕΚ 74/Δ/30.1.92), στο όνομα Αντώνιου Τσι- 
μπίλη του Καρυοφύλλη και Γ αρυφαλιάς Τσιμπίλη του Κα¬ 
ρυοφύλλη στην κυριότητα των οποίων περιήλθε από με¬ 
ρική αντικατάσταση του προηγούμενου τίτλου 5784 λόγω 
συμβατικής μεταβίβασης μέρουςτου τίτλου βάσειτης υπ' 
αριθμ. 10191/96 αποφάσεως της αρμόδιας κεντρικής Υ¬ 
πηρεσίας και 

β) διατηρητέο ακίνητο, που βρίσκεται στην οδό Ελευθ. 
Βενιζέλου αρ. 46 στο Ν. Φάληρο του Πειραιά, για το οποίο 
έχουν εκδοθεί οι με αρ. 5791 και 5859 σχετικοί ονομαστι¬ 
κοί τίτλοι δικαιώματος μεταφοράς συντελεστή δόμησης 
για 43,40 τ.μ. από ορόφους και για 2,40 τ.μ. από ορόφους 
αντίστοιχα για τον κάθε τίτλο, που έχει εγκριθεί (το δικαί¬ 
ωμα Μ.Σ.Δ.) μετο Π.Δ. 16.3.1990 (ΦΕΚ 183/Δ/6.4.90), στο 
όνομα Αντωνίου Τσιμπίλη του Καρυοφύλλη και Γαρυφα- 


λιάς Τσιμπίλη του Καρυοφύλλη στην κυριότητα των οποί¬ 
ων περιήλθε από μερική αντικατάσταση των προηγούμε¬ 
νων τίτλων 4130 και 4940 λόγω συμβατικής μεταβίβασης 
μέρους των τίτλων βάσει των υπ’ αριθμ. 32098/93 και 
33029/93 αποφάσεων της αρμόδιας κεντρικής Υπηρε¬ 
σίας, σε ωφελούμενο ακίνητο, για χρήση κατοικίας, φε- 
ρόμενο ως ιδιοκτησία των Αντωνίου και Γ αρυφαλιάς Τσι- 
μπίλη σύμφωνα με το συμβόλαιο 39678/30.8,1989 του 
Συμβολαιογράφου Περιστεριού Θεοφάνη Γεωργίου 
Γιανναράκαιτου συμβολαίου 1784/10.5.1993 της Συμβο¬ 
λαιογράφου Περιστεριού Σταυρούλας Μυγιάκη-Φουρ- 
τούνη, που βρίσκεται επί της οδού Φρύνης αρ. 17 (Ο.Τ. 
600) στο Περιστέρι, για το οποίο, σύμφωνα με το τοπο- 
γραφικό διάγραμμα σε κλίμακα 1:200 που θεωρήθηκε 
στις 21.6.1993 απότηντότε Δώση Πολεοδομίας Νομαρ¬ 
χίας Δυτικής Αττικής και σύμφωνα με το έγγραφο με α- 
ριθμ. πρωτ. 2574/285/21.6.1995της ιδίαςΔ/νσης Πολεο¬ 
δομίας σήμερα Τομέα Δυτικής Αθήνας Νομαρχιακής Αυ¬ 
τοδιοίκησης Αθηνών - Πειραιώς, συντρέχουν σωρευτικά 
τα κριτήρια των παρ. 2 και 3 της ενότητας Ατού άρθρου 4 
του Ν. 2300/1995 και για το οποίο έχει υποβληθεί πλήρης 
μελέτη στην αρμοδία Κεντρική Υπηρεσία πριν από της 
30.5.1994 και για το οποίο συναινούν όπως η μεταφορά 
συντελεστή δόμησης πραγματοποιηθεί υπέρ των ιδίων ι¬ 
διοκτητών Αντωνίου και Γ αρυφαλιάς Τσιμπίλη, στο ωφε¬ 
λούμενο ακίνητό τους που φαίνεται μετά στοιχεία ΑΒΓΔΑ 
στο σχετικό πρωτότυπο τοπογραφικό διάγραμμα σε κλί¬ 
μακα 1:200 το οποίο θεωρήθηκε από τον Προϊστάμενο 
της Δ/νσης Τοπογραφικών Εφαρμογών με την 
17379/1996 πράξη του που αντίτυπό του σε φωτοσμί- 
κρυνοη δημοσιεύεται με την παρούσα απόφαση και στο 
οποίο η συνολική πρόσθετη επιφάνεια που εγκρίνεται να 
δομηθεί επιπλέον αυτής που επιτρέπεται σύμφωνα με 
τους όρους δόμησης που ισχύουν στην περιοχή είναι 
97,19τ.μ. σε όροφο. 

2. Τα ειδικότερα στοιχείατων βαρυνομένων ακινήτωντα 
οποία βρίσκονται εντός περιοχών που καλύπτονται από 
το σύστημα αντικειμενικού προσδιορισμού της αξίας ακι¬ 
νήτων και η εκτίμηση της αξίας των γίνεται σύμφωνα με 
τις διατάξεις της παρ. 7 του άρθρου 21 του Ν. 2300/1995, 
είναι τα εξής: 

Α1. ΒΑΡΥΝΟΜΕΝΟ ΑΚΙΝΗΤΟ (ΔΙΑΤΗΡΗΤΕΟ) 

α. Θέση ακινήτου: οδός Ακαμάντου αρ. 28, Αθήνα. 

β, Εμβαδόν οικοπέδου: 408,00 τ.μ. 

γ. Ισχύων συντελεστής δόμησης: 1,40. 

δ. Επιτρεπομένη κάλυψη: 70%. 

ε. Αξία ανάτ.μ. γης: 39.886 δρχ. 

στ. Συντελεστής εμπορικότητας: 1,20. 

Α2. ΒΑΡΥΝΟΜΕΝΟ ΑΚΙΝΗΤΟ (ΔΙΑΤΗΡΗΤΕΟ) 
α. Θέση ακινήτου: Ελευθερίου Βενιζέλου αρ. 46, Ν. Φά¬ 
ληρο, Πειραιάς. 

β. Εμβαδόν οικοπέδου: 332,10 τ.μ. 
γ. Ισχύων συντελεστής δόμησης: 3,00. 
δ. Επιτρεπομένη κάλυψη: 70%. 
ε. Αξία ανάτ.μ. γης: 81.000 δρχ. 
στ. Συντελεστής εμπορικότητας: 1,00. 

3. Τα ειδικότερα στοιχείατου ωφελούμενου ακινήτου το 
οποίο βρίσκεται εντός περιοχής που καλύπτεται από το 
σύστημα αντικειμενικού προσδιορισμού της αξίας ακινή¬ 
των και η εκτίμηση της αξίας του γίνεται σύμφωνα με τις 
διατάξεις της παρ. 7 του άρθρου 21 του Ν. 2300/1995 και 
του οποίου οι όροι δόμησης αναφέρονται στο με αριθμ 
πρωτ. Τ.Δ.Α. 2574/285/21.6.95 έγγραφο της Λώσης Πο- 

λεοδομίας του Τομέα Δυτικής Αθήνας και οι οποίοι συ¬ 
μπίπτουν με τους όρους δόμησης που αναφέρονται στο 
από 21.6.93 θεωρημένο τοπογραφικό από τη Δ/νση Πο¬ 
λεοδομίας Δυτικής Αττικής, είναι τα εξής: 

α. Θέση ακινήτου: οδός Φρύνης αρ. 17, Περιστέρι, Ο.Τ 
600. 

β. Εμβαδόν οικοπέδου: 180,00τ.μ. 
γ. Ισχύων συντελεστής δόμησης: 1,80. 
δ. Ποσοστό επιτρεπόμενης κάλυψης: 70%. 
ε. Μέγιστο επιτρεπόμενο ύψος: 24,00 μ. (με Μ.Σ.Δ.: 
27,00 μ.). 

στ. Συνολική επιτρεπομένη επιφάνεια δόμησης: 324,00 
τ.μ. 

ζ. Αποστάσεις (Δ): 4,30 μ. (υφιστάμενο περίγραμμα της 
208/91 οικοδ. αδείας). 
η. Χρήσεις γης: Γενική κατοικία, 
θ. Αξία ανάτ.μ. γης: 28,458 δρχ. 
ι. Συντελεστής εμπορικότητας: 1,0. 

4. Τα ειδικότερα στοιχεία της πραγματοποίησης της με¬ 
ταφοράς συντελεστή δόμησης είναι τα εξής: 

Η συνολική δομήσιμη επιφάνεια η οποία εγκρίνεται να 
δομηθεί στο ωφελούμενο ακίνητο επιπλέον αυτής που ε¬ 
πιτρέπεται σύμψωνα με τους όρους δόμησης που ισχύ¬ 
ουν στην περιοχή είναι 97,19 τ.μ. που κατανέμεται στο Δ' 
όροφο και αντιστοιχεί σε 6,13 τ.μ. από ορόφους από το 
πρώτο βαρυνόμενο ακίνητο και 45,80 τ.μ. από ορόφους α¬ 
πό το δεύτερο βαρυνόμενο ακίνητο. 

5. Τα ειδικότερα στοιχεία του ωφελουμένου ακινήτου 
μετά την έγκριση πραγματοποίησης μεταφοράς συντελε¬ 
στή δόμησης είναι τα εξής: 

α. Θέση ακινήτου: οδός Φρύνης αρ. 17, Περιστέρι, Ο.Τ. 
600. 

β. Εμβαδόν οικοπέδου: 180,00τ.μ. 
γ. Συντελεστής δόμησης: 2,339 < 2,34. 
δ. Ποσοστό πραγματοποιούμενης κάλυψης: 70%. 
ε. Μέγιστο πραγματοποιούμενο ύψος: 16,15 μ. < 27,00 

μ· 

στ. Συνολική πραγματοποιούμενη επιφάνεια: 421,03 
τ.μ. 

ζ. Αποστάσεις (Δ): 4,61 μ. για το Δ' όροφο και υφιστάμε¬ 
νο περίγραμμα οικ. αδείας 208/91. 
η. Χρήση μεταφερομένων επιφανειών: κατοικία, 
θ. Θέσεις στάθμευσης: απαιτούνται συνολικά για ολό¬ 
κληρο το κτίριο 2 θέσεις στάθμευσης και προβλέπονται 
να τοποθετηθούν στην ΡίΙοίίε. 


ι, Η ανέγερση του κτιρίου στο ωφελούμενο ακίνητο πρέ¬ 
πει να γίνει σύμφωνα με το διάγραμμα κάλυψης σε κλίμα¬ 
κα 1:100 που θεωρήθηκε από τον Προϊσάμενο της Διεύ¬ 
θυνσης Τοπογραφικών Εφαρμογών με την 17379/1996 
πράξη του που αντίτυπό του σε φωτοσμίκρυνση δημοσι¬ 
εύεται με την παρούσα απόφαση. 

6. Πριν την χορήγηση της οικοδομικής αδείας στο ωφε¬ 
λούμενο ακίνητο, πρέπει: 

α. Να προσκομισθούν στην αρμοδία Περιφερειακή Υ¬ 
πηρεσία από τους ενδιαφερομένους πιστοποιητικά από 
τα αρμόδια Υποθηκοφυλακεία ότι η παρούσα απόφαση 
σημειώθηκε στο περιθώριο των οικείων μεριδίωντου βα- 
ρυνομένου και του ωφελουμένου ακινήτου και βεβαίωση 
της αρμόδιας κεντρικής υπηρεσίας ότι ακυρώθηκαν οι ο¬ 
νομαστικοί τίτλοι δικαιώματος μεταφοράς συντελεστή 
δόμησης. 

β. Να διαπιστωθεί από την αρμόδια περιφερειακή υπη¬ 
ρεσία ότι η παρούσα απόφαση καταχωρήθηκε στο βιβλίο 
που τηρείται σ’ αυτήν για το Δήμο Περιστεριού Αττικής 
σύμφωνα με την παράγραφο 7 της 32913/10.5.1995 από¬ 
φασης του Υπουργού Περιβάλλοντος, Χωροταξίας και 
Δημοσίων Έργων (Δ' 341 /18.5.1995). 

γ. Να ελεγχθεί από την αρμόδια Περιφερειακή Υπηρε¬ 
σία ότι η πραγματοποίηση μεταφοράς συντελεστή δόμη¬ 
σης που εγκρίνεται με την παρούσα απόφαση είναι εντός 
των ορίων του 10% του συνόλου των δομήσιμων επιφα¬ 
νειών που προκύπτει κατά προσέγγιση από την εφαρμο¬ 
γή των ισχυόντων συντελεστών δόμησης εντός του ρυμο¬ 
τομικού σχεδίου του Δήμου Περιστεριού. 

Άρθρο 2 

1. Ακυρώνονται οι ονομαστικοί τίτλοι 5791, 5859 και 
9459 δικαιώματος μεταφοράς συντελεστή δόμησης στο 
σύνολό τους. 

Άρθρο 3 

Η ισχύς της παρούσας απόφασης αρχίζει από τη δημο¬ 
σίευσή της στην Εφημερίδα της Κυβερνήσεως. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 21 Νοεμβρίου 1996 

ΟΥΠΟΥΡΓΟΣ 

ΚΩΣΤΑΣ ΛΑΛΙΩΤΗΣ 


ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ {ΤΕΥΧΟΣ ΤΕΤΑΡΤΟ) 

